afrika | Boendoe se blog argief
Posts Tagged 'afrika
Tags: afrika, Angola, sommer
Spesiaal vir Heiko.
Die laaste aflewering
Tags: afrika, Galbitter
Bashing innie boendoes impliseer dat ek die boendoes – dit wil sê, Afrika – geniet. Ek het. 'n Paar dae gelede het ek nog baie filosofies oor Afrika geraak. Dit het alles verander. Binne 10 sekondes. Ek trek alles terug wat ek sedert Oktober 2007 op hierdie blog oor idilliese Afrika kwytgeraak het. Hierdie gaan ook my laaste inskrywing op dié blog wees. Van hier gaan ek verkas na 'n ander blog. Een wat nie donnerse kremetarte en Afrika-sonsondergange uitbeeld nie. Ek gaan selfs die comments oop los vir die wat sout in die wonde wil vryf, en vir dié wat my 'n verraaier wil noem. Om die waarheid te sê, ek gee nie om wié my wát wil noem nie.
Ek gaan nie uitbrei op die lang storie nie. Die kort storie is dat ek en Pieter se paspoorte by die Oshikango-grenspos (Namibiese kant) gesteel is. Saam met AL ons geld en twee selfone. Gelukkig het 'n engeltjie gesorg dat die een foon wat roaming is, nie gesteel is nie. Daarmee kon ek hulp soek, want die #$%^%$#$% South African High Commission in #$%^%$#$%$ Windhoek het nie 'n saak met jou nie. Al sit jy op die Namibië/Angola border, is dit JOU probleem hoe jy, sonder geld, in Windhoek gaan kom om aansoek te doen vir 'n noodpaspoort (wat N$81 kos) om jou uit daardie godverlate plek te kry. Nee, dis maklik om 'n bedelaar in 'n vreemde land te word as jy nie geld het nie. Jou eie land gaan verseker nie onkostes aangaan om jou daar weg te kry nie. En hou tog net in ag, hulle operate ook net van 8h15 tot 12h15. So, al kom jy 14hoo uiteindelik van Oshikango daar aan, moet jy maar êrens vir jou 'n slaapplekkie soek en aanhang vir die 3 tot 5 dae tot die kosbare stukkie papier daar arriveer.
Gelukkig vir ons: ons het die paspoorte binne 24 uur gekry. Gelukkig vir ons: danksy 'n roaming foon kon ons die nodige hulp kry. Dit was nie vir ons nodig om op straat te sit nie. Engele is tog nog om ons. Joe Botha. Dianne de Beer. Tom McClean. Julle het nie 'n idee wie hulle is nie, maar hulle was die verskil tussen gestrand in Windhoek en terug by die huis.
Of eerder, ek en Pieter is terug by die huis. My arme man is nog steeds op die pad, hopelik vanaand by Otavi. Fortyfour sluk diesel asof dit uit die mode gaan, en is skielik bitter moeg en stadig. Ek sal eers kan ontspan as hy veilig by die huis is. Of ten minste oor die grens. Nou voel dit asof dit nog 'n ewigheid gaan wees.
Ek is klaar met Afrika. Ek is klaar met hierdie blog. Ek is nie meer Boendoe nie.
Stilte = Verkragting
Tags: afrika, DRC
Gisteraand het ek aanvanklik met 'n halwe oor geluister na 'n program wat gehandel het oor die verkragting van vrouens in die DRC. Later het ek vasgenael voor die tv gesit. Net een ding het deur my kop gegaan: "Goeie #%$! Hóé is dit moontlik dat ek nog nóóit daarvan gehoor het nie??" Ek lees immers elke dag my koerant, kyk SkyNews en CNN.
Is hierdie besig om 'n tweede, veel erger, Rwanda te word? Met die Weste van gretig die rykdom van die land opslurp, maar te gewillig is om anderkant toe te kyk oor die erge, erge vergrype van militia? Hierdie artikel van Jan Goodwin het al in 2004 verskyn. Dit maak vir grieselrige leesstof – maar lees dit tog.
Volgens die V-Day Movement:
Rape is used as a weapon of war to torture and humiliate women and girls in DRC. This systemic sexual violence not only destroys women and young girls but also entire families and communities. Survivors often suffer in silence, fearing stigma and ostracism. In addition to the severe psychological impact, many survivors are left with genital lesions, traumatic fistulae and other physical wounds, as well as unwanted pregnancies and sexually transmitted infections. Local support for survivors is hindered by a lack of resources.
DRC has been called the worst humanitarian crisis in the world and the widest interstate war in modern African history. Fueled by the exploitation of the country's rich natural resources by foreign and local armies and private enterprises, the war has directly affected the lives of 50 million Congolese. Since 1996, this conflict has caused more deaths than any war since World War II, either as a direct result of fighting or from disease and malnutrition. Five million people have lost their lives as a result of the conflict.
Dis dalk 'n baie simplisties, maar soos "blood diamonds" 'n rol gespeel het (en skynbaar nog steeds) in verskeie lande in Afrika, is die DRC se "root of all evil" die mineraal coltan. Elektroniese produkte soos selfone, rekenaars en dvd-spelers bevat almal coltan. Die aanvraag is groot, en met die DRC wat 80 % van die wêreld se coltan besit, hoe maklik is dit nie om te maak of daar niks fout is nie? Volgens die tv-program verlaat tot 80 ton onwettige coltan die DRC elke dag.
Ek wonder ook soos Jan Goodwin: "Yet where is the international media coverage? The outrage? The demand for justice?"